Сустрэча арцыбіскупа Зімоўскага з віцэ-губернатарам Віцебскай вобласці Леанідам Кавалёвым прайшла ў атмасферы прыязнасці. Ватыканскага іерарха суправаджалі біскуп Віцебскі Уладзіслаў Блін, кс. канцлер Раман Мурзіч. У сустрэчы таксама прымалі ўдзел начальнік упраўлення аховы здароўя аблвыканкама Юрый Дзеркач, начальнік аддзела па справах рэлігій і нацыяльнасцяў Віцебскага аблвыканкама Аляксандр Нявінскі. Прысутныя абмеркавалі перспектывы супрацоўніцтва Касцёла з медыцынскімі ўстановамі вобласці па апецы за хворымі і пажылымі людзьмі. Уздымалася таксама пытанне адносна годнасці людзей сталага ўзросту, пастырскай працы з дзецьмі і моладдзю. Падчас сустрэчы арцыбіскуп Зімоўскі ўручыў Леаніду Кавалёву памятны медаль Папскай рады пастырства работнікаў сферы аховы здароўя. Віцэ-губернатар вобласці, у сваю чаргу, падарыў іерарху карціну з выявай віцебскай катэдры св. Барбары.